Middelsstore (ca. 10 millimeter), lange og slanke, langbeinte, mørke sandjegere, kan ha noe metallisk glans. De kan minne overflatisk om store maur. Hodet er stort med store, ikke særlig utstående fasettøyne, antennene omtrent så lange som hode + pronotum. Kjevene er sigdformede, forholdsvis små og skarpe. Pronotum er betydelig lengre enn bredt, kjegleformet. Dekkvingene er smale, jevnbrede eller litt utvidet bakover, med jevn og grov punktering. Beina er lange, gjerne brunlige eller gulaktige.